VENDIM
Nr. 867, datë 29.12.2021

PËR NJË SHTESË NË VENDIMIN NR. 175, DATË 17.3.2021, TË KËSHILLIT TË MINISTRAVE, “PËR NGRITJEN, ORGANIZIMIN  DHE FUNKSIONIMIN E SPITALIT RAJONAL “MEMORIAL”,  NË FIER, SI PROJEKT PILOT”, TË NDRYSHUAR

Në mbështetje të nenit 100 të Kushtetutës; të pikës 2, të nenit 37, të ligjit nr. 9106, datë 17.7.2003, “Për shërbimin spitalor në Republikën e Shqipërisë”, të ndryshuar; dhe të nenit 10, të ligjit nr. 10383, datë 24.2.2011, “Për sigurimin e detyrueshëm të kujdesit shëndetësor në Republikën e Shqipërisë”, të ndryshuar, me propozimin e ministrit të Shëndetësisë dhe Mbrojtjes Sociale, Këshilli i Ministrave

VENDOSI: 

Në pikën 14, të vendimit nr. 175, datë 17.3.2021, të Këshillit të Ministrave, të ndryshuar, pas paragrafit të parë shtohet paragrafi, me këtë përmbajtje: 
“Fondi i Sigurimit të Detyrueshëm të Kujdesit Shëndetësor financon, nga buxheti i miratuar për vitin 2021, spitalin rajonal “Memorial”, në Fier, nga të ardhurat nga kontributet e sigurimeve shëndetësore, me vlerën shtesë 28 400 000 (njëzet e tetë milionë e katërqind mijë) lekë.”. 
Ky vendim hyn në fuqi menjëherë dhe botohet në Fletoren Zyrtare.

